recursal/SuperWikiNEXT-32B huggingface dataset:
Ustaz **Ishak Din** (15 April 1938 – 14 November 2016) ialah seorang ulama dan penceramah bebas Malaysia dan kekanda sulung kepada ahli politik Parti Islam Se-Malaysia, Tuan Guru Haron Din dan penceramah Abu Hassan Din Al-Hafiz.

Beliau meninggal dunia pada 14 November 2016 ketika sedang menjalani rawatan di Institut Jantung Negara (IJN), Kuala Lumpur, pada jam 6.05 petang. Ishak menjalani pembedahan jantung di IJN pada Jumaat, 11 November 2016, sebelum keadaan kesihatannya dilaporkan semakin merosot. Jenazah Allahyarham Ishak disembahyangkan di Masjid Al-Ansar, Keramat yang diimamkan oleh anak ketiganya, Mohd Badri dan selamat dikebumikan di Tanah Perkuburan Islam Taman Keramat pada jam 10.20 pagi 15 November. Beliau meninggalkan isteri, Maimunah Nopiah dan lima anak.

Rujukan
-------

1. ↑  Noor Azizah Mokhtar (14 November 2016). Ustaz Ishak Din meninggal dunia di IJN *Berita Harian*. Dicapai pada 1 Januari 2017.
2. ↑  Ustaz Ishak Din meninggal dunia *Utusan Malaysia* (14 November 2016). Dicapai pada 1 Januari 2017.
3. ↑  Abang Allahyarham Dr Haron Din, Ustaz Ishak Din meninggal dunia Berita Mediacorp (14 November 2016). Dicapai pada 1 Januari 2017.
4. ↑  Ustaz Ishak Din meninggal dunia Astro Awani (14 November 2016). Dicapai pada 1 Januari 2017.
5. ↑  Mohd Zulkifli Zainuddin (15 November 2016). Ustaz Ishak Din selamat dikebumikan *Berita Harian*. Dicapai pada 1 Januari 2017.

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Mitologi Jepun** (Bahasa Jepun: 日本神話; *Nihon-shinwa*) ialah sistem kepercayaan yang menggabungkan tradisi Agama Buddha dan Shinto serta agama rakyat Jepun yang lain. Alam betara Shinto sendiri terdiri daripada sejumlah dewa-dewi (神 かみ *kami*) yang tidak terhitung. Artikel ini hanya akan membahas unsur-unsur khas Oriental yang hadir dalam mitologi seperti asal usul alam semesta, dewa penting dan yang paling terkenal cerita Jepun.

Mitologi Jepun pada hari ini adalah berdasarkan manuskrip lama seperti Koijiki, Nihon Shoki dan lain-lain buku tambahan. *Koijiki* yang bermaksud "Rekod Perkara Purba" ialah manuskrip tertua yang berkisar tentang mitologi dan legenda Jepun yang pernah diketahui. Manakala Shintoshu pula menerangkan asal-usul dewa-dewi Jepun dari prespektif agama Buddha, sementara Hotsuma Tsutae pula merekodkan mitologi yang berlainan.

Salah satu perkara menarik dalam mitologi Jepun ialah kisah asal-usul Keluarga Diraja Jepun, yang meletakkan mereka ke tahap kedewaan. Perkataan Maharaja Jepun dalam bahasa Jepun ialah *tennō* (天皇), yang bermaksud "maharaja (dari) langit". Mitologi Jepun juga menerangkan bagaimana terbentuknya 8 pulau Jepun yang dikenali Oyshima.

| * l
* b
* s
Mitologi dan cerita rakyat Jepun |
| --- |
| Teks dan cerita rakyat mitos | Kojiki · Nihon Shoki · Otogizōshi · Yotsuya Kaidan · Urashima Tarō · Kintarō · Momotarō · Tamamo-no-Mae |  |
| Dewa-dewa | Izanami · Izanagi · Amaterasu · Susanoo · Ame-no-Uzume · Inari · Senarai dewa-dewa · Kami · Tujuh Dewa Tuah |
| Makhluk-makhluk lagenda | Oni · Kappa · Tengu · Tanuki · Fox · Yōkai · Naga |
| Lokasi mitos dan suci | Gunung Hiei · Gunung Fuji · Izumo · Ryūgū-jō · Takamagahara · Yomi |
| **Agama** · **Objek-objek suci** · **Makhluk dan semangat** |



|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Datuk Ishak Arshad** adalah bekas Ahli Majlis Mesyuarat Kerajaan Negeri (Exco) Perlis. Ishak adalah bekas Pengerusi Jawatankuasa Agama Islam Perlis. Ishak pernah menjadi ahli parlimen Kangar dan Adun Mata Ayer atas tiket Barisan Nasional/UMNO.

Isterinya Norhaida Sulaiman(56) dan mempunyai enam anak berusia antara 16 dan 33 tahun. Anak sulung beliau meninggal dunia sebulan selepas kematian beliau.

Kerjaya dan politik
-------------------

Beliau pernah menjadi guru di Perlis. Beliau adalah bekas Anggota Parlimen Kangar (1990-1995) dan Adun kawasan Mata Ayer selama dua penggal (26 April 1995 hingga 6 April 2004). Beliau dilantik sebagai anggota Exco kerajaan negeri dengan menerajui portfolio agama semasa Menteri Besar Shahidan Kassim.

Mulai 2008, Allahyarham dilantik sebagai Pengarah Yayasan Islam Negeri Perlis (YIPs). Beliau meletak jawatan pada Januari 2012 kerana faktor kesihatan.

Meninggal dunia
---------------

Pada 22 November 2011, Datuk Ishak Arshad meninggal dunia di Unit Rawatan Rapi (ICU) Hospital Tuanku Fauziah, Kangar, Perlis pada usia 58 tahun.Beliau menghidap penyakit barah tulang.

Abang iparnya, Abu Bakar Senapi, 71, memaklumkan bahawa jenazah dibawa pulang ke rumah beliau di Chuping dan dikebumikan di tanah perkuburan Islam Kampung Bawah Bukit. Turut ziarah ialah Speaker Dewan Undangan Negeri Perlis Datuk Yazid Mat dan bekas Menteri Besar Perlis Datuk Seri Shahidan Kassim.

Rujukan
-------

1. ↑  Bekas Exco Perlis meninggal dunia
**Informix-4GL** merupakan sebuah bahasa pengaturcaraan 4GL yang dibangunkan oleh Informix pada pertengahan 1980-an. Ia menyertakan SQL terbenam, sebuah bahasa penulis laporan (*report writer language*), sebuah bahasa borang, dan sebuah set terhad kebolehan mustahak (fungsi, kenyataan *if* dan *while*, dsb.).

Projek Informix-4GL dimulakan pada 1985, dengan Chris Maloney sebagai ketua arkitek. Roy Harrington pula bertanggungjawab terhadap enjin Informix Turbo (kemudiannya dinamakan Online). Sebuah Alat Pembangunaan Aplikasi Rancak yang dipanggil Peralatan FourGen CASE, telah diberkaskan sekali dengan Informix-4GL dari 1989 hingga 1996. Satu lagi perkakas pengaturcaraan Informix yang dinamakan "New Era" turut dihasilkan, yang menyokong pengaturcaraan berorientasikan objek serta satu tahap keserasian kod dengan Informix-4GL.

Aplikasi berdikari
------------------

```
# Atur cara yang akan dikompil menggunakan fglpc atau c4gl, bergantung kpd versi yg digunakan

# Pilih pangkalan data 
DATABASE demo

MAIN
  # Mendefinisi satu rekod menggunakan struktur berupa jadual
  DEFINE cust_record LIKE customer.*

  # Baca data dari jadual (JDBC, ODBC, eat my dust!)
  SELECT * FROM customer INTO cust_record.* WHERE cust_id=1

  # Pratonton data di tengah-tengah skrin
  DISPLAY "Customer: ", cust_record.cust_name AT 10, 10

END MAIN
```

Pautan luar
-----------

* (Inggeris) Laman rerumah IBM Informix
* (Inggeris) FourGen CASE Tools - Informix-4GL based Rapid Application Development Environment
* (Inggeris) Four J's Development Tools, Querix dan Supra Diarkibkan 2008-03-11 di Wayback Machine, klon-klon 4GL
* (Inggeris) Aubit 4GL, sebuah klon dan set peralatan GPL 4GL.
* (Inggeris) Any Room for a 4GL-style Language? Diarkibkan 2008-11-18 di Wayback Machine, kajian lengkap & bebas mengenai kedudukan 4GL.
* (Inggeris) The 4GL Connector for JEE Diarkibkan 2009-09-08 di Wayback Machine
**Mitokondrion** merupakan suatu bahagian yang terdapat di dalam sesebuah sel. Mitokondrion adalah suatu organel berbentuk rod dan sfera di dalam sitoplasma. Mitokondrion mempunyai dua membran iaitu:

  

1- Membran dalam
  

2- Membran luar

Membran Dalam
-------------

Membran dalam merupakan membran khusus yang tidak telap kepada kebanyakan ion kecil termasuklah H+, Na+, K+. Ia juga tidak telap kepada glukosa, piruvat, suksinat, α-ketoglutarat, sukrosa, malat, sitrat, glutamat, aspartat, NAD+, NADP+, NADH, NaDPH, CTP, GTP, CDP, ATP, ADP dan GDP.

Membran dalam mitokondrion wujud dalam bentuk berkrista, iaitu lingkaran yang menambahkan luar permukaan membran itu.

Enzim kompleks ATP sintase (atau ATPase) terdapat di permukaan membran dalam sebagai zarah berbentuk sfera yang mengarah ke dalam metriks mitokondrion.

Membran luar
------------

Membran luar ini telap kepada kebanyakan ion dan molekul kecil.

Mitokondrion mempunyai membran unit luar yang licin dan membran dalam yang berlipat-lipat.

Fungsi
------

Mitokondrion berfungsi sebagai rumah sel, iaitu pusat penghasilan tenaga di dalam sel. Adenosil trifosfat (ATP) akan dihasilan dalam mitokondrion semasa tindak balas respirasi aerob.

Lihat juga
----------

Bahagian lain di dalam sel:

* membran plasma
* dinding sel
* nukleus
* jalinan endoplasma
* ribosom
* jasad golgi
* vakuol
* kloroplas
* sitoplasma

| Organel sel |
| --- |
| Akrosom | Dinding sel | Membran sel | Kloroplas | Silium/Flagelum | Sentrosom | Sitoplasma | Retikulum endoplasma | Jasad / perkakas Golgi | Lisosom | Melanosom Mitokondrion | Miofibril | Nukleus | Parentesom | Peroksisom | Plastid | Ribosom | Vakuol | Vesikel |
Lokasi pelantar minyak Brent di Laut Utara 
Harga titik Brent purata bulanan sejak Mei 1987
**Minyak mentah Brent** boleh merujuk kepada salah satu atau semua komponen **Kompleks Brent**, sebuah pasaran minyak yang diperdagangkan secara fizikal dan kewangan yang berpusat di sekitar Laut Utara Eropah Barat Laut; sehari-hari, minyak mentah Brent biasanya merujuk kepada harga kontrak niaga hadapan ICE Brent Crude Oil atau kontrak itu sendiri. Minyak mentah Brent yang asli merujuk kepada klasifikasi perdagangan minyak mentah manis pertama kali diekstrak dari ladang minyak Brent di Laut Utara pada tahun 1976. Oleh kerana pengeluaran dari ladang minyak Brent menurun dari masa ke masa, campuran minyak mentah dari ladang minyak lain telah ditambahkan ke klasifikasi perdagangan. Campuran Brent semasa terdiri daripada minyak mentah yang dihasilkan dari ladang minyak Brent, Forties (tambah 2002), Oseberg (tambah 2002), Ekofisk (tambah 2007), dan Troll (tambah 2018) (juga dikenali sebagai BFOET Quotation).

Rujukan
-------

1. ↑  "Platts Dated Brent vs other 'Brents'" (PDF). m/s. 1. Dicapai pada 2020-05-15.
2. ↑  Imsirovic, Adi. "Changes to the 'Dated Brent' benchmark: More to come" (PDF). The Oxford Institute for Energy Studies. m/s. 3. Dicapai pada 2020-05-15.

Pautan luar
-----------

|  |  |
| --- | --- |
|  | Wikiberita mempunyai berita berkaitan:
 ***Portal:Economy and business*** |

* Definition
* Crude oil types, US Energy Information Administration, US Department of Energy
Lihat juga: Nissan Skyline GT-R

**Nissan Skyline** ialah sebuah kereta bersaiz sederhana yang pada asalnya dikeluarkan oleh pembuat kenderaan Jepun Prince Motor Company bermula pada tahun 1957 dan kemudiannya oleh Nissan selepas kedua-dua syarikat tersebut bergabung pada tahun 1966. Ia boleh didapati dalam gaya badan coupé, sedan atau gerabak. Skyline terkini dijual di Amerika Utara, Korea Selatan, Taiwan, dan Timur Tengah sebagai Infiniti G35.

ALSI-1
------

Prince Skyline ALSI-2
Skyline pertama telah diperkenalkan pada April 1957, di bawah jenama Prince, dan dipasarkan sebagai sebuah kereta mewah. Ia menampilkan enjin *GA30* 1.5 L (1482 cc) menghasilkan 44 kW (60 kk). Ia menggunakan ampaian belakang tiub de Dion dan berkeupayaan 140 km/j (87 mp). Berat kereta ini adalah sekitar 1300 kg. Prince Skyline telah dikeluarkan sebagai sedan empat pintu dan gerabak stesen berpintu lima.

### ALSI-2

Skyline ini dimodenkan dengan lampu puncak empat persegi pada 1958.

Model ini dikuasakan dengan sebuah enjin 1.5 L yang diubah sedikit dikenali sebagai GA-4 OHV (1484 cc) menghasilkan lebih kurang 70 hp (52 kW) @ 4400 rpm dan dikeluarkan sepanjang 1961.

Prince Skyline Sport BLRA-3
### BLRA-3

**Skyline Sport** ini menampilkan badan Michelotti buatan tangan dalam versi-versi coupe dan boleh tukar. Kereta-kereta ini menggunakan enjin 1.9 L (1862 cc/113 in³) *GB-30*, menghasilkan 96 kk (72 kW) dan 113.5 ft·lbf (154 N m). Sementara hanya beberapa ratus sahaja yang dibuat, Prince Motors mempunyai kumpulan penggantian produk yang agresif dan mereka boleh dilihat (bersama model-model arus perdana syarikat tersebut) di dalam kebanyakan filem-filem Toho di awal 1960an.

Generasi Baharu (V35/V36, 2002-sekarang)
----------------------------------------

Nissan Skyline terbaharu sudah dijual di Jepun dan guna enjin V6 terbaharu, dan gunaan penghantaran automatik (lima (350GT) atau tujuh (370GT) kelajuan).

### Skyline Crossover (J50, 2009-sekarang)

Model Skyline ini ialah SUV berkelajuan dengan guna tujuh kelajuan penghantaran automatik dan enjin 3.7-liter V6.

Catatan
-------

1. ↑  "Prince Skyline" (dalam bahasa Japanese). Diarkibkan daripada yang asal pada 2006-10-09. Dicapai pada 2006-09-22.CS1 maint: unrecognized language (link)

|  |  |
| --- | --- |
|  | Wikimedia Commons mempunyai media berkaitan ***Nissan Skyline*** |

Pautan luar
-----------

* (Jepun) Halaman rasmi Nissan Skyline Diarkibkan 2008-02-20 di Wayback Machine
* (Jepun) Halaman terarkib rasmi Nissan Skyline R34 Diarkibkan 2008-09-28 di Wayback Machine
* (Jepun) IMCDB: Kemunculan Skyline di dalam filem dan rancangan TV[*pautan mati kekal*]
* (Jepun) Tapak Sejagat Rasmi Nissan GT-R
Templat:Seni Parsi
**Mitologi Parsi** ialah cerita dan kisah tradisional berasal usul purba, semua melibatkan yang luat biasa atau makhluk ghaib. Dilukis daripada masa silam berlegenda Iran, mitologi ini mencerminkan sikap masyarakat terhadap golongna pertama mereka - sikap terhadap penghadapan baik dan jahat, tindakan dewa, *yazat* (dewa kecil), dan eksploit wira dan makhluk dongeng. Mitos memainkan bahagian penting dalam budaya Iran dan kefahaman terhadap mereka ditingkatkan dengan konteks sejarah Iran.

Lihat juga
----------

Piring gangsa era Parthia dengan gambaran Pegasus ("Pegaz" dalam bahasa Parsi). Digali di Masjid Sulaiman.
* Mitologi Iran
* Senarai rencana berkaitan dengan mitologi Parsi
* Cerita rakyat Parsi
* Sastera Parsi
* Agama Indo-Iran Purba
* Agama Majusi

Rujukan
-------

* Iran almanac and book of facts 1964-1965. Fourth edition, new print. Published by Echo of Iran, Tehran 1965.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mitologi Parsi*** |

* Iranian Mythology by Albert J. Carnoy (Inggeris)
* Indo-Iranian Mythology (Inggeris)
* Iran Almanac 2006 (Inggeris)
* Shahnameh Mythological stories brought to life in a comic book format (Inggeris)

Templat:Shahnameh
**Nismo** (disingkat dari **Nis**san **Mo**torsport International Limited (ニッサン・モータースポーツ・インターナショナル株式会社, *Nissan Mōtā Supōtsu Intānashonaru Kabushiki-gaisha*) ialah penalaan, sukan permotoran dan bahagian prestasi di dalam kereta Nissan. Dibentuk pada 1984 hasil daripada penggabungan dua jabatan permotoran, kereta Nismo telah mengambil bahagian dalam JSPC, JTCC, 24 Jam Le Mans dan 24 Jam Daytona. Mereka kini mengambil bahagian dalam Super GT, Blancpain GT Series dan WeatherTech SportsCar Championship.

Sejarah
-------

Pada tahun 1984, Nissan memutuskan untuk menggabungkan kedua bahagian permotoran yang diasaskan pada tahun 1960-an, iaitu Oppama Works (dikenali sebagai **Publication Division 3**), yang berpangkalan di kilang Oppama, yang bertanggungjawab terhadap keperluan pasukan persendirian dan kerja Ōmori (**Special Car Testing Division**), di dalam loji Ōmori yang bertanggungjawab ke atas operasi kilangnya. Hasutan syarikat berikutan penggabungan itu adalah untuk menjadi pakar dalam perlumbaan sukan, tetapi juga memberi sokongan kepada pasukan yang bersaing dalam siri F3 domestik. 

Pada tahun 1988, NISMO membina kereta pertamanya, Saurus untuk penggunaan motorsport untuk siri satu-membuatnya. Pada tahun berikutnya mereka membangunkan Skyline GT-R untuk perlumbaan serta membina 500 edisi evolusi untuk kegunaan jalan raya.

Rujukan
-------

1. ↑  Konami. *Enthusia Professional Racing* (Sony PlayStation 2). Konami. Tahap/kawasan: Library→Maker Profiles.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Nismo*** |

* Middlehurst Motorsport & Nismo Official Press Release
* Nismo official web site (Jepun), Japanese official web site for Nismo products.
* Nissan Motorsports Diarkibkan 2014-12-18 di Wayback Machine, coverage and information on Nissan motorsports events. (Inggeris) (Jepun)
* Nismo USA official website Diarkibkan 2013-01-27 di Wayback Machine
Minyak bayi sering digunakan dalam penjagaan kulit bayi yang baru lahir.
**Minyak bayi**, secara umum, ialah minyak lengai untuk menjaga agar kulit tetap lembut dan lembut. Ia sering digunakan pada bayi untuk tujuan menjaga kulit "lembut bayi", tetapi juga sering digunakan oleh orang dewasa untuk perawatan kulit dan urutan.

Kulit bayi, terutama bayi pramatang, sensitif, kurus dan rapuh. Neutral pH di permukaan ketara mengurangkan perlindungan terhadap berlebihan bakteria pertumbuhan. Epidermis dan dermis lebih tipis daripada orang dewasa dan penghalang epidermis belum berkembang sepenuhnya. Akibatnya seperti kulit kering, jangkitan, pengelupasan, pembentukan lepuh dan termoregulasi yang buruk. Penggunaan minyak berbeza pada kulit bayi baru-baru ini dipraktikkan secara rutin di banyak negara. Secara umum, minyak ini digunakan untuk membersihkan, menjaga kelembapan kulit dan melindungi permukaannya. Selain itu, minyak bayi digunakan untuk urutan bayi baru lahir dan sebagai bahan tambahan dalam losyen dan krim.

Rujukan
-------

1. ↑  Chiabi, Andreas; Kenmogne, Maguerite Hortence; Nguefack, Seraphin; Obadeyi, Bolaji; Mah, Evelyne; Meka, Franck Zeh; Tchokoteu, Pierre-Fernand; Mbonda, Elie; Ekoe, Tetanye (December 2011). "The empiric use of palm kernel oil in neonatal skin care: Justifiable or not?". *Chinese Journal of Integrative Medicine* (dalam bahasa Inggeris). **17** (12): 950–954. doi:10.1007/s11655-011-0938-1. ISSN 1672-0415. PMID 22139548.
2. ↑  Kulkarni, Anjali; Kaushik, Jaya Shankar; Gupta, Piyush; Sharma, Harsh; Agrawal, R. K. (September 2010). "Massage and touch therapy in neonates: The current evidence". *Indian Pediatrics* (dalam bahasa Inggeris). **47** (9): 771–776. doi:10.1007/s13312-010-0114-2. ISSN 0019-6061.
**Sekolah Jenis Kebangsaan (T) Ladang Senama** atau nama ringkasnya *SJK(T) Ldg Senama*, merupakan sebuah Sekolah jenis kebangsaan Tamil yang terletak di Ladang Senama.

Pada 2009, Sekolah Jenis Kebangsaan (T) Ladang Senama memiliki 63 pelajar lelaki dan 52 pelajar perempuan, menjadikan jumlah keseluruhan murid seramai 115 orang. Ia mempunyai seramai 10 orang guru.2009

Sejarah
-------

Sekolah Jenis Kebangsaan (T) Ladang Senama pada asalnya telah ditubuhkan pada tahun 1949 oleh pihak Inggeris. Sekolah ini kemudiannya telah berkembang sedikit demi sedikit ekoran daripada kepimpinan dan pengawasan yang baik dari Guru Besar dan guru-guru. Guru Besar pertamanya ialah En. Kandasamy dan bersamanya juga, seorang guru mengajar di sekolah ini. Bilangan murid pada ketika itu hanyalah 25 orang sahaja.

Sekolah ini kini mempunyai satu blok bangunan yang sempit (1 ekar) untuk menampung lebih kurang 116 orang pelajar. Murid-murid sekolah ini adalah anak-anak pekerja ladang dan dari Taman Sri Rompin.

Pencapaian
----------

Alamat
------

Sekolah Jenis Kebangsaan (T) Ladang Senama
Ladang Senama
72100, Bahau
Negeri Sembilan, Malaysia
Telefon = 6064576793
Faks = 6064576793

Rujukan
-------

1. ↑  Tamil School Data – Negeri Sembilan

Pautan luar
-----------

* Sekolah Jenis Kebangsaan (T) Ladang Senama
Minyak cendana, sejenis minyak pati.
**Minyak pati** (Jawi: ‏**ميڽق ڤاتي**‎code: ms is deprecated ‎) merupakan sejenis minyak, yakni cecair hidrofobik pekat yang meruwap pada suhu bilik yang diperoleh daripada sebatian-sebatian kimia tumbuhan. Perkataan "pati" dalam frasa "minyak pati" merujuk terhadap kenyataan bahawa minyak tersebut mempunyai "pati" bau-bauan sesebuah tumbuhan.

Minyak pati biasanya dihasilkan melalui proses penyulingan, terutamanya kaedah penyulingan stim. 

Minyak ini biasanya digunakan dalam minyak wangi, kosmetik serta perisa makanan. Selain itu, minyak pati juga biasanya digunakan dalam aromaterapi, sejenis perubatan alternatif di mana kesan-kesan pemulihan tertakluk kepada sebatian-sebatian aromatik. Walau bagaimanapun, terdapat kekurangan bukti kukuh bahawa minyak pati berkesan untuk memulihkan sebarang penyakit meskipun berguna untuk merehatkan seseorang. Penggunaan minyak pati yang tidak betul boleh menyebabkan kesan alahan serta kegatalan dan membahayakan kanak-kanak.

Rujukan
-------

1. ↑  "essential oil". *Oxford English Dictionary* (dalam bahasa Inggeris) (ed. online, American English). Diarkibkan daripada yang asal pada 2014-08-09. Unknown parameter `|deadurl=` ignored (bantuan)
2. ↑  Lee, Myeong Soo; Choi, Jiae Choi (2012). "Aromatherapy for health care: an overview of systematic reviews". *Maturitas*. **3** (71): 257–260.
3. ↑  Posadzki, P; Alotaibi, A; Ernst, E (2012). "Adverse effects of aromatherapy: A systematic review of case reports and case series". *The International Journal of Risk & Safety in Medicine*. **24** (3): 147–61. doi:10.3233/JRS-2012-0568. PMID 22936057.
4. ↑  "Essential Oils: Poisonous when Misused". *www.poison.org* (dalam bahasa Inggeris). Diarkibkan daripada yang asal pada 2017-07-08. Dicapai pada 2017-12-01. Unknown parameter `|deadurl=` ignored (bantuan)

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Jepun
* Republik Czech

 |
**Howard Schultz** (lahir 19 Julai 1953) adalah seorang usahawan Amerika Syarikat, pemilik rangkaian kafe minuman kopi terkemuka Starbucks. Pada 2006, majalah Forbes menyenaraikan beliau sebagai orang ke-354 terkaya di Amerika Syarikat dengan nilai $1.1 bilion dolar.

Keluarga
--------

Pada 5 Ogos 2010, akhbar Daily Mirror melaporkan Howard Schultz seorang bilionair yang membesar dalam keluarga miskin di Brooklyn, New York. Beliau pernah tinggal di kawasan perumahan subsidi Canarsie khas untuk golongan miskin. Bapanya pemandu trak tentera Amerika Syarikat. Pada 1962 ayahnya patah tulang kaki yang serius dan sukar bekerja. Ibunya Elaine berharap sangat kepada dua adiknya iaitu Ronnie dan Michael. 

Beliau aktif sukan besbol, bola sepak dan bola keranjang dan dapat biasiswa sukan dari Northern Michigan University. Dia mendapat ijazah komunikasi pada 1975.

Kerjaya
-------

Mulanya dia bekerja sebagai jurujual di syarikat Xerox. Tahun 1979 menjadi pengarah urusan di syarikat Sweden, pembuat minuman kopi Hammarplast. Pada 1981 dia pergi ke Seattle untuk meninjau kedai-kedai kopi terbaik di sana yang dipanggil Starbucks. 1982 dia menyertai Starbuck dan menjadi pengarah pemasaran.

Membangunkan Starbucks
----------------------

Sebuah kedai menjual biji kopi terdapat di Hammarplast Seattle. Semasa dia melancong ke Milan Itali pada 1981, dia melihat banyak kedai kopi di lorong-lorong di Itali sebagaimana bar di Amerika Syarikat. Dia mencadangkan Starbucks ditukar kepada kedai kopi, bukan semata-mata menjual biji kopi. Pada 1987 Schultz menjadi Ketua Pegawai Eksekutif Starbucks pertama.

Idea awalnya untuk membuka rangkaian kedai kopi di segenap lorong dan menjadimedan perbincangan sebagaimana d Itali telah ditolak mentah-mentah. Oleh itu dia membuka sendiri kedai kopi dengan nama Il Giornale pada 1985. Kemudian , Starbucks telah dijual kepada Schultz and Il Giornale pada harga $3.8 million.

Kejayaan
--------

Starbucks mempunyai 172,000 pekerja di lebih 16,000 cawangan di seluruh dunia. Di Amerika Syarikat (AS), Starbucks turut menyediakan penjagaan kesihatan secara percuma kepada pekerja sambilannya.

Rujukan
-------

1. ↑  Pemilik Starbucks dedah kisah sedih
Logo MySQL
**MySQL** ialah sebuah sistem pengurusan pangkalan data berkeupayaan tinggi yang berkaitan dengan laman web serta pembangunan dan penggunaan aplikasi perniagaan. MySQL memaksimumkan kelajuan, kestabilan dan kepenggunaan, di samping mengurangkan kos pangkalan data sehingga 90%. MySQL terdapat dalam kesemua pengagihan Linux di samping sistem pengoperasian UNIX, Mac OS X dan Microsoft Windows.

MySQL AB bertanggungjawab membangunkan dan menjual pelbagai pelayan dan aplikasi yang berkeupayaan tinggi dan harga berpatutan yang berkaitan dengan pelbagai jenis pangkalan data. Produk syarikat tersebut yang terkemuka adalah MySQL, pangkalan data sumber terbuka yang terkenal di seluruh dunia, yang telah mencecah sehingga 4 juta pemasangan. Banyak organisasi terkemuka di dunia, termasuklah Yahoo!, Sabre Holdings, Cox Communications, The Associated Press dan NASA, memilih MySQL untuk digunakan di laman Web, aplikasi perniagaan dan perisian mereka. MySQL AB adalah generasi kedua syarikat sumber terbuka, menawarkan dwilesen yang menyokong sumber terbuka dan metodologi nya dalam bentuk perniagaan yang menguntungkan dan mampu bertahan lama. 

Pangkalan data MySQL telah menjadi pangkalan data sumber terbuka yang paling popular di seluruh dunia kerana keupayaannya yang konsisten, stabil, dan mudah untuk digunakan. Ia digunakan dalam lebih daripada 8 juta pemasangan dalam organisasi besar sehinggalah aplikasi khas yang rumit bagi setiap benua di dunia. (Ya, termasuklah benua Antartika!) 

Bukan sahaja MySQL adalah pangkalan data nombor satu dunia, malahan ia menjadi pilihan bagi aplikasi generasi baru yang dibina berasaskan seni bina LAMP. MySQL dijalankan di atas lebih daripada 20 platform termasuklah Linux, Windows, OS/X, HP-UX, AIX, Netware, memberikan fleksibiliti yang memudahkan pengguna mengawal penggunaannya.

Sebutan nama
------------

Sebutan rasmi bagi MySQL yang dicadangkan oleh para pembangun ialah "my S-Q-L" (mai és kiu él). Namun begitu, sebutan lain yang lebih popular ialah "my sequel" (mai sikuel).

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***MySQL*** |

* Tapak web rasmi MySQL
* Tutorial MySQL dalam bahasa melayu
Tahap-tahap utama dalam suatu fasa sampul sepunya. 
* Atas: Sebuah bintang mengisi cuping Roche.
* Tengah: Pasangannya diselubungi; teras dan pasangan melingkar menuju satu sama lain di dalam suatu sampul sepunya.
* Bawah: Sampul dilecitkan atau dua bintang digabungkan.

Dalam ilmu falak, **sampul sepunya** ialah gas yang mengandungi sistem bintang dedua. Gas tersebut tidak berputar pada kadar yang sama sebagai sistem perduaan terbenam. Suatu sistem dengan tatarajah sedemikian dikatakan berada dalam fasa sampul sepunya atau sedang menjalani evolusi sampul sepunya.

Semasa suatu fasa sampul sepunya, sistem perduaan terbenam tertakluk kepada daya-daya seret daripada sampul yang menyebabkan pemisahan bagi dua buah bintang itu berkurangan. Fasa tersebut berakhir apabila sampul itu melecit untuk meninggalkan sistem perduaan dengan pemisahan orbit yang lebih kecil, atau apabila dua bintang menjadi cukup dekat untuk bergabung dan membentuk sebuah bintang tunggal. Suatu fasa sampul sepunya relatifnya berhayat pendek kepada jangka hayat bintang-bintang yang terlibat.

Rujukan
-------

1. ↑  Paczyński, B. (1976). "Common Envelope Binaries". In Eggleton, P.; Mitton, S.; Whelan, J.. *IAU Symposium No. 73*. Structure and Evolution of Close Binary Systems. Dordrecht: D. Reidel. m/s. 75–80.

Portal:* Astronomi
**Sekolah Jenis Kebangsaan (C) Gunong Hijau** atau nama ringkasnya *SJK(C) Gunong Hijau*, merupakan sebuah Sekolah jenis kebangsaan Cina yang terletak di Gunung Hijau iaitu kira-kira 18km dari bandaraya Ipoh.

Pada 2009, Sekolah Jenis Kebangsaan (C) Gunong Hijau memiliki 305 pelajar lelaki dan 282 pelajar perempuan, menjadikan jumlah keseluruhan murid seramai 587 orang. Ia mempunyai seramai 32 orang guru.2009

Sejarah
-------

Nama asal bagi sekolah ini ialah Kong Hon Kok Ming Public Primary (Chinese) School, Pusing dan ditubuh pada tahun 1907. Pada masa itu, sekolah ini merupakan sebuah kelab untuk ahli-ahlinya membaca suratkhabar. Beberapa orang ahli kelab telah bersetuju untuk menubuhkan sebuah sekolah untuk mendidik muda-mudi di pekan Pusing degan Encik Fong Foo Yee selaku Guru Besar dan Encik Loh See Chuan selaku Penolong Kanan. Mereka telah dibantu oleh guru-guru yang bernama Encik Chew Wai Ming, Lee Hon Ming, Kok Kam Fong, Chen Hon Kuen dan lain-lain.

Pada tahun 1941, sekolah ini terpaksa ditutup ketika perang dunia kedua.

Pada 5 November 1945, sekolah ini dibuka semula dengan kerjasama Encik Chong Kee Yew dan Encik Fang Chong Fook. M ereka juga telah bersetuju untuk mengabungkan sekolah ini dengan Sekolah Yit Chee di bawah nama Sekolah Yit.

Pada tahun 1952, rumah-rumah di kawasan Pusing telah diperintahkan beratur semula. Dengan ini, sebuah kawasan perumahan baru telah dilahirkan di Pusing. Oleh kerana sekolah ini terletak berhampiran dengan kampung Pusing, maka Ketua Nazir Sekolah-sekolah Cina, Encik Wong Foo Wen dan Encik Ford, Pengawai Perumahan Baru Perak telah bersetuju untuk membahagikan sekolah ini dan dinamakan semula sebagai Sekolah Rendah Gunong Hijau, Pusing, Perak.

Lagu Sekolah
------------

椰风习习 橡荫盈盈

锡米灿烂 裕我民生

缅怀先哲 刻苦经营

喜洲益智 弦诵同声

创业非易 更重守成

况兹新纪 科学竞争

进德修业 精益求精

勖我多士 齐赴前程

Pencapaian
----------

Alamat
------

Sekolah Jenis Kebangsaan (C) Gunong Hijau
Gunung Hijau
31550, Pusing
Negeri Perak, Malaysia
Telefon = 6052881217
Fax = 6052885181

Pautan luar
-----------

* Sekolah Jenis Kebangsaan (C) Gunong Hijau's Official Facebook

*
**Sekolah Kebangsaan Lio Mato** atau nama ringkasnya *SK Lio Mato*, merupakan sebuah Sekolah kebangsaan yang terletak di D/A Pejabat Pelajaran Daerah Kecil Marudi..

Pada 2009, Sekolah Kebangsaan Lio Mato memiliki 27 pelajar lelaki dan 20 pelajar perempuan, menjadikan jumlah keseluruhan murid seramai 47 orang. Ia mempunyai seramai 12 orang guru.2009

Sejarah
-------

Sekolah Kebangsaan Lio Mato merupakan sebuah sekolah yang terletak di kawasan pedalaman Baram. Sekolah ini merupakan salah satu daripada 68 buah sekolah yang berada dalam zon daerah Baram. Sekolah ini telah ditubuhkan pada tahun 1957. Sebelum bangunan sekolah dibina, semua pengurusan dan proses P&P telah dijalankan di sebuah kubu yang berdekatan. Kubu ini telah diubahsuai untuk menempatkan murid-murid dari Tahun 1 hingga Tahun 6. Pada mulanya, hanya 2 orang guru sahaja yang berkhidmat di sekolah ini iaitu Cikgu Belawan Apoi dan Cikgu Lenjau Upeh. Kedua-dua guru tersebut berasal dari Kampung Long Moh. Ini bermakna, sekolah ini telah mencapai usia 52 tahun yang menjadikannya mempunyai sejarahnya yang tersendiri.

Pemandangan yang cantik dan suasana yang mesra alam amat menyenangkan semua warga yang datang ke sekolah ini. Kawasan sekolah ini berada di kawasan lembah dan dikelilingi oleh gunung-ganang yang menghijau. Kita akan dapat lihat pemandangannya diselubungi oleh awan putih yang amat menyegarkan pada awal pagi.Kawasan sekolah ini juga berdekatan dengan sungai Baram (yang dahulunya popular dengan panggilan TELANG USAN).

Menurut sumber, nama Lio Mato ini berasal dari perkataan Kenyah yang membawa maksud "ratusan pulau". Kebanyakan penduduk yang mendiami kawasan Lio Mato berketurunan Kenyah Badeng. Kaum kenyah amat kaya dengan kemahiran mengukir dan membuat kraftangan berasaskan manik.

Sekolah ini hanya dibekalkan dengan bekalan elektrik menggunakan generator dan ianya beroperasi 24 jam, 7 hari seminggu. Bekalan air sekolah ini hanyalah bergantung semata-mata kepada empangan air kecil. Selain itu, sekolah ini berada berhampiran dengan Klinik Kesihatan Lio Mato. Sekolah ini dilengkapi dengan kemudahan yang bertaraf sederhana seperti:

* Dewan Makan dan dapur
* Perpustakaan
* Komputer dan peralatan ICT
* Kelas Pemulihan Khas
* Padang/gelanggang permainan (bola sepak, badminton, bola keranjang, bola tampar)
* Asrama
* Rumah guru
* Generator - Elektrik 24 jam
* Air paip
* Kemudahan schoolnet

Pencapaian
----------

Alamat
------

Sekolah Kebangsaan Lio Mato
D/A Pejabat Pelajaran Daerah Kecil Marudi.
98050, Marudi
Sarawak,  Malaysia
Telefon = 0132860078
Fax = TIADA

Pautan luar
-----------

* Sekolah Kebangsaan Lio Mato
Mentega lazimnya dijual dalam bentuk batang (gambar) atau blok, dan kerap dihidangkan dengan menggunakan pisau mentega.
**Mentega** (Jawi: ‏منتيݢ‎code: ms is deprecated ‎) adalah produk tenusu dibuat daripada menggodak krim atau susu, sama ada segar atau yang ditapai. Mentega boleh digunakan sebagai sapuan dan perasa, selain dari penggunaan dalam masakan seperti membakar, membuat sos dan menggoreng. Mentega terdiri dari lemak mentega, air dan protein susu. 

Bahan ini kerap dibuat daripada susu lembu, tetapi juga boleh dibuat dari mamalia lain seperti biri-biri, kambing, kerbau dan yak. Garam, perisa dan pengawet kadangkala ditambah pada mentega. Pengasingan pepejal mentega akan menghasilkan cecair mentega atau minyak sapi terdiri hampir keseluruhannya dari lemak mentega.

Mentega adalah emulsi yang kekal sebagai pepejal apabila disejukkan, tetapi masih boleh disapu pada suhu bilik, dan mencair kepada cecair nipis berkonsisten pada 32–35 °C (90–95 °F). Ketumpatan mentega ialah 911 kg/m3 (1535.5 lb/yd3).

Mentega umumnya mempunyai warna kuning pucat, tetapi boleh berubah antara kuning tua hingga hampir putih. Warna mentega bergantung pada makanan haiwan dan ia lazimnya boleh diolah dengan pewarna makanan dalam proses pengeluaran komersil termasuk anato atau karotena.

Peristilahan
------------

Perkataan *mentega* meminjam dari Portugis: *manteiga*code: pt is deprecated .

Istilah "mentega" juga digunakan dalam nama produk yang dibuat dari sebarang kacang atau kekeras yang dikisar lumat seperti mentega kacang mahupun lemak lain yang pejal pada suhu bilik seperti mentega koko dan mentega sayur. Namun dalam kegunaan umum, istilah "mentega" hampir sentiasa merujuk pada produk tenusu.

Lihat juga
----------

* Marjerin
* Cecair mentega

Nota
----

1. ↑  Elert, Glenn. "Density". *The Physics Hypertextbook*.
2. ↑  Dalgado, Sebastião Rodolfo (1936). *Portuguese Vocables in Asiatic Languages*. Diterjemahkan oleh Xavier Soares, Anthony (ed. bahasa Inggeris). Baroda: Oriental Institute. m/s. 217.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Mentega*** |

WikibooksWikibooks
Buku resipi Wikibuku mempunyai resipi
***Mentega***

|  |  |
| --- | --- |
|  | Cari ***Mentega*** dalam Wikikamus bahasa Melayu, kamus bebas. |

* Composition and characteristics of butter, The Canadian Dairy Commission Diarkibkan 2006-05-03 di Wayback Machine
* Manufacture of butter, The University of Guelph
* "Butter" Diarkibkan 2003-08-02 di Wayback Machine, *Food Resource, College of Health and Human Sciences, Oregon State University*, February 20, 2007. – FAQ, links, and extensive bibliography of food science articles on butter.
* Cork Butter Museum: the story of Ireland’s most important food export and the world’s largest butter market
**Cecair mentega** atau **mentega jernih** merupakan mentega yang telah ditukar melalui proses pengasingan pepejal susu dan air dari lemak mentega. Secara amnya, mentega tanpa garam yang digunakan akan dicair dan akan menghasilkan bahan-bahan yang lain dipecah dan diasingkan berdasarkan kepadatannya. Buih-buih putih akan timbul dan ditapis atau dikaut buang; air dan mendakan susu atau lepa susu mendak akan dibiarkan bila lelemak mentaga dituangkan. Komponen bukan lelemak pula akan diletakkan di tepi.

Cecair mentega mempunyai titik asap yang lebih tinggi dari mentega biasa, sebab itu ia digunakan dalam masakan.

Nama dan kegunaan di negara berbeza
-----------------------------------

Di England ia digunakan untuk memeram udang dan arnab dalam periuk yang dalam.

Di Brazil, ia dikenali sebagai (mentega botol) *manteiga de garrafa* dan ditonjolkan dalam kebanyakan masakan dari Timur Laut.

Di Iran, ia dikenali sebagai "minyak kuning" dan adalah digunakan sebagai pengganti minyak lain.

Di negara Arab, ia dikenali sebagai "samnah".Ia menggantikan minyak dalam menggoreng dan sauté kerana rasanya lebih nikmat.

Di India pula ia dikenali sebagai "ghee" dan adalah digunakan sebagai pengganti minyak lain.

Di Mongolia, ia dikenali sebagai "shar tos".

Di Rusia, ia dipanggil топлёное масло (toplenoe maslo, secara harfiah "mentega cair").

Di Nepal, dikenali sebagai "घीउ". Dalam bahasa Nepal dikenali sebagai "घ्य".

Cara pembuatan
--------------

* 1. Pencairan mentega menerbitkan buih-buih putih1. Pencairan mentega menerbitkan buih-buih putih
* Fail:Mtgcair2.jpg2. Penapisan mentega yang dicairkan
* 3. Hasil dari penapisan dan pengasingan buih putih3. Hasil dari penapisan dan pengasingan buih putih

Lihat juga
----------

* Mentega
* Minyak sapi

Pautan luar
-----------

* (Inggeris) Pembuatan cecair mentega
Pemandangan Istana Osu dari jauh.
**Istana Osu** (bahasa Inggeris: *Osu Castle*code: en is deprecated ) merupakan suatu kompleks istana berbenteng terletak di pantai Accra, Ghana menghadap Teluk Guinea. Ia merupakan bekas tempat bersidangnya pemerintah Ghana sehingga tahun 2009 di mana ia dipindahkan ke Jubilee House semasa pemerintahan John Kufuor.

Bangunan ini dibuka kepada orang ramai sejak 2017, namun kebenaran memasuki dalaman istana secara persendirian ditegah.

Sejarah
-------

Kawasan ini mula dibangunkan sebagai suatu kubu oleh Empayar Sweden atas pimpinan Hendrik Carloff, seorang pedagang Belanda pada 1652 sebagai tempat berdagang emas dan gading dengan para penduduk setempat. Ia kemudannya menjadi milik Denmark-Norway di mana ia menjadi lokasi berurusan dalam perdagangan hamba abdi yang lazim serata benua Afrika ketika itu; dari waktu ini juga ia diberi nama **Fort Christiansborg** sempena Raja Christian V yang memerintah ketika itu.

Kesemua binaan istana terangkum dalam pembelian jajahan Pantai Emas oleh pihak British yang bernilai £10,000 (antara £850,000 dan £1.5juta mengikut inflasi 2007).

Istana ini menjadi kediaman Gabenor Jeneral Ghana apabila negara tersebut merdeka tahun 1958; pekarangan istana diubahsuai untuk menambahkan beberapa buah bilik menyambut kedatangan Ratu Elizabeth II setahun kemudian. Ia menjadi rumah kediaman Presiden Ghana apabila negara tersebut menjadi republik pada tahun 1960.

Rujukan
-------

1. 1 2 3 4  ghanacastle.gov.gh Diarkibkan 3 April 2007 di Wayback Machine
2. ↑  "Ghana Museums & Monuments Board". *www.ghanamuseums.org*. Dicapai pada 2019-10-19.
3. ↑  "Osu Castle". *shoutghana.com*. Diarkibkan daripada yang asal pada 2007-03-12. Dicapai pada 7 Februari 2007.

Pautan luar
-----------

* Laman rasmi kelolaan Ghana Museums and Monuments Board
**Ip Man** (1 Oktober 1893 - 1 Disember 1972) atau juga dikenali sebagai **Yip Man** ataupun **Yip Kai-man** adalah seorang pengamal seni bela diri China yang pertama mengajar Wing Chun secara terbuka. Beliau mempunyai beberapa murid yang menjadi guru seni bela diri iaitu Kwok Fu, Lun Kai, Ip Chun, Ip Ching, Leung Sheung dan juga Bruce Lee.

Kehidupan awal
--------------

Ip Man lahir di Foshan, Guangdong pada tahun 1893 semasa pemerintahan Kaisar Guangxu, Dinasti Qing. Beliau merupakan anak ketiga dari empat adik-beradik yang dilahirkan dari pasangan Ip Oi dan Ng Shui. Abang dan Kakaknya bernama Ip Kai Gak dan Ip Wan Hum. Ip Man dibesarkan dalam keluarga yang kaya dan mendapat pendidikan yang tinggi.

Ketika Ip Man berumur 7 tahun dia mula belajar Wing Chun dari Chan Wah-sun. Kerana umur gurunya yang sudah tua, Ip Man lebih banyak belajar ilmu dari Wu Chung-sok iaitu Senior kedua dalam satu perguruan. Setelah tiga tahun Ip Man mempelajari Wing Chun, gurunya Chan Wah-sun meninggal dunia.

Ketika umur 16 tahun, Ip Man pindah ke Hong Kong dengan bantuan kawannya Leung Fut-ting. Satu tahun kemudian, Ip Man melanjutkan pelajaran di sekolah tinggi St. Stephen's di Hong Kong yang merupakan sekolah untuk orang yang kaya dan orang asing yang menetap di Hong Kong. Menurut kedua anaknya, Ip Ching dan Ip Chun, ketika di Sekolah St. Stephen, Ip Man turut masuk campur selepas melihat polis asing memukul seorang wanita. Pengawai polis itu mencuba untuk menyerang Ip Man yang menggunakan seni bela dirinya untuk menjatuhkan polis itu dan kemudian berlari ke sekolah dengan kawan sekelasnya.

Kematian
--------

Batu nisan Ip Man di Hong Kong
Pada tarikh 2 Disember 1972, Ip Man
meninggal dunia di unit 149 Tung Choi Street di Hong Kong kerana menderita penyakit kanser leher.

Pautan luar
-----------
**"Nkulunkulu Mnikati wetibusiso temaSwati"** merupakan lagu kebangsaan Swaziland.

Lirik dalam siSwati
-------------------

Nkulunkulu mnikati wetibusiso temaswati siyaibonga tonkhe tinhlanhla sibonga ingwenyama yethu live netintsaba taka Ngwane busisa tiphatsi mandla takangwane nguwe wedwa somandla wetfu sinike kuhlakanipha lokungenabucili simise usicicnise
Simakadze

Terjemahan Bahasa Inggeris
--------------------------

O Lord our God, bestower of the blessings of the Swazi;
We give Thee thanks for all our good fortune;
We offer thanks and praise for our King
And for our fair land, its hills and rivers.
Thy blessings be on all rulers of our Country;
Thine alone is our Lord;
We pray Thee to grant us wisdom without deceit or malice.
Establish and fortify us, Lord Eternal.

Lirik Melayu
------------

O Tuhan kami, pemberi rahmat bagi Swazi;
Kami memberi syukur bagi semua nasib baik kami;
Kami memberi syukur dan memuji raja kami
Dan bagi tanah indah kami, bukit dan sungainya.
Rahmatmu keatas semua pemerintah negara kami;
Hanya mu yang satu Tuhan kami;
Kami meminta pada Mu berikan kebijaksanaan tanpa penipuan atau niat jahat.
Tetap dan kukuhkan kami, Tuhan yang Kekal.
ForuMini
**Historiografi** ialah kajian terhadap sejarah dan perkaedahannya. Istilah tersebut juga merujuk pustaka sejarah tentang sesuatu topik yang khusus, dengan para sarjana sering membincangkan historiografi mengikut topik — misalnya "historiografi Katolikisme", "historiografi Islam awal", atau "historiografi China" — serta juga mengikut pendekatan dan genre yang khusus seperti sejarah politik dan sejarah sosial. Bermula dari abad ke-19, dengan kebangkitan sejarah akademik, suatu pustaka historiografi telah berkembang.

Minat penyelidikan ahli sejarah telah berubah-ubah dengan berlalunya masa dan pada dekad-dekad kebelakangan ini, terdapat peralihan daripada sejarah diplomatik, sejarah ekonomi, dan sejarah politik yang tradisional kepada pendekatan yang lebih baharu, khususnya tentang kajian sosial dan budaya. Dari 1975 hingga 1995, perkadaran profesor sejarah di universiti Amerika yang mengaitkan diri dengan sejarah sosial naik daripada 31% sehingga 41%, manakala perkadaran ahli sejarah politik jatuh daripada 40% hingga 30%. Bagi pusat pengajian sejarah di universiti British pada 2007, 1,644 (29%) daripada 5,723 anggota fakulti mengaitkan diri dengan sejarah sosial, diikuti oleh sejarah politik dengan 1,425 (25%) anggota fakulti..

Topik yang dikaji
-----------------

Sebahagian daripada topik umum dalam bidang historiografi termasuklah:

* Kebolehpercayaan sumber yang digunakan daripada segi penulisan, penulis, dan teks;
* Tradisi atau rangka kerja historiografi (setiap ahli sejarah menggunakan satu atau lebih tradisi historiografi, misalnya Marxisme, Mazhab Annales, "sejarah total", atau sejarah politik);
* Isu-isu moral, dan penentuan rasa bersalah atau pujian;
* Revisionisme lawan tafsiran ortodoks; dan
* Metakisahan sejarah.

Rujukan
-------

1. ↑  Diplomatic dropped from 5% to 3%, economic history from 7% to 5%, and cultural history grew from 14% to 16%. Based on full-time professors in U.S. history departments. Stephen H. Haber, David M. Kennedy, and Stephen D. Krasner, "Brothers under the Skin: Diplomatic History and International Relations," *International Security,* Vol. 22, No. 1 (Summer, 1997), pp. 34–43 at p. 42 online at JSTOR
2. ↑  See "Teachers of History in the Universities of the UK 2007 – listed by research interest" Diarkibkan 2006-05-30 di Wayback Machine
**I** ialah huruf Rumi yang kesembilan. Namanya ialah *ai* (disebut /aɪ/).

Sejarah
-------

| Hieroglif mesir ˁ | Y Proto-Semitik | Phoenician Y | I Etruscan | Iota Yunani | ı/i Turkik Lama |
| --- | --- | --- | --- | --- | --- |
|  |  |  |  |  |  |

Dalam bahasa Semitik, huruf *Yôdh* mungkin bermula sebagai piktogram untuk sebatang lengan dan tangan, berasal dari hieroglif serupa yang membawa nilai frikatif faringeal bersuara (/ʕ/) dalam bahasa Mesir, tetapi dialihkan ke /j/ (seperti "**y**a") oleh orang-orang Semitik, kerana perkataan Semitik untuk "lengan" bermula dengan bunyi itu. Huruf ini juga boleh digunakan untuk bunyi vokal /i/, terutamanya dalam perkataan asing.

Orang Yunani menerima satu bentuk *yodh* Phoenicia ini sebagai huruf *iota* (Ι, ι) mereka bagi bunyi vokal /i/, begitu juga dalam abjad Italik Lama. Dalam bahasa Latin (seperti dalam Bahasa Greek Moden), huruf ini juga dipakai untuk bunyi konsonan /j/. Huruf J moden asalnya merupakan bentuk kelainan bagi huruf ini, dan kedua-duanya digunakan kesalingbolehtukaran untuk vokal dan konsonan, sehingga akhirnya dibezakan pada abad ke-16.

Dalam bahasa Inggeris moden, I melambangkan pelbagai bunyi berbeza, terutamanya satu diftong "panjang" /aɪ/ yang berkembang dari /iː/ bahasa Inggeris Pertengahan selepas Peralihan Vokal Besar pada abad ke-15, serta juga vokal "pendek" terbuka /ɪ/ seperti dalam "bill". Titik pada atas 'i' kecil kadang-kala dipanggil *tittle*. Dalam abjad Turki, I bertitik dan tanpa titik dianggap sebagai huruf berasingan dan kedua-duanya mempunyai bentuk huruf besar (I, İ) dan kecil (ı, i).

Kod-kod perkomputeran
---------------------

Perwakilan alternatif I

|  |  |
| --- | --- |
| fonetik NATO | Kod Morse |
| India | ·· |
|  |  |  | ⠊ |
| Bendera isyarat | Semafora | Panduan ASL | Braille |


| Titik kod | Huruf besarI | Huruf kecili |
| --- | --- | --- |
| Unikod | U+0049 | U+0069 |
| ASCII | Perpuluhan | 73 | 105 |
| Perduaan | 01001001 | 01101001 |
| EBCDIC | 201 | 137 |

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***I***. |

|  |  |
| --- | --- |
|  | Cari ***i*** dalam Wikikamus bahasa Melayu, kamus bebas. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |
Lokasi Amerika Syarikat dan Indonesia
Hubungan antara Indonesia dengan Amerika Syarikat sentiasa mengalami naik-turun. Amerika Syarikat sebagai sebuah kuasa terbesar berusaha menekan Indonesia untuk menegakkan demokrasi dan hak asasi manusia di dalam negaranya. 

Kongres Amerika Syarikat juga memberi penekanan berterusan ke atas Indonesia, serta mempersoalkan kesahan pemasukan wilayah Papua dalam Republik Indonesia. Di bidang ketenteraan, pihak Amerika telah membatalkan sekatan persenjataan Tentera Nasional Indonesia. Sekatan itu pada mulanya dilakukan kerana Amerika menganggap bahawa Tentera Nasional Indonesia telah melakukan pelanggaran hak asasi.

Alamat kedutaan
---------------

### Kedutaan Indonesia di Amerika Syarikat

Duta H. E. Mr. Sujatman P Hadiningrat
2020 Massachusetts Avenue, N.W.
Washington D.C. 20036, Amerika Syarikat
Telefon: (1-202) 775-5200 to 775-5207
Faks: (1-202) 775-5365
E-mel: komwsh@embassyofindonesia.org
Laman web: 
### Misi Tetap Indonesia di PBB

Duta H. E. Mr. Rezlan Ishar Jenie
325 East 36th Street New York
New York 10016, Amerika Syarikat
Telefon: (212) 972.8333
Faks: (212) 972.980
E-mel: ptri@indonesiamission-ny.org
Laman web: 
### Kedutaan Amerika Syarikat di Indonesia

Jl. Merdeka Selatan 4-5
Jakarta 10110
Telefon: (62-21)3435-9000
Faks: (62-21)3435-9922
Laman web: